८ त्यसैगरि अहिले पनि यो संसार ख्रीष्टियनहरूको लागि खतरनाक छ। किन? किनकि संसारको मनोभाव जताततै व्याप्त छ। (एफिसी २:२, ३; १ यूहन्ना २:१६ पढ्नुहोस्) संसारले हामीलाई त्यसको अभिलाषा, सोचाइ, स्तर र नैतिकताको प्रभावमा पार्न खोज्छ। संसारको भाग हुन सक्ने खतरा हामीसामु चौबीसै घण्टा छ। त्यसैकारण “यस युगको चालढालअनुसार चल्न छोड, बरु . . . तिमीहरूको कायापलट होस्” भनेर दिइएको सल्लाह पालन गर्नु नितान्त जरुरी छ। त्यसोभए कायापलट हुन हामीले के गर्नै पर्छ?
